ขออนุญาตสอบถามคุณครับผมไปเจาะเลือดเพื่อตรวจสุขภาพเมื่อประมาณหนึ่งอาทิตย์ทีผ่านมา พบว่าตัวเองมีอาการไม่สามารถเขียนหนังสือได้ เนื่องจากนิ้วมือไม่มีแรงจับปากกา ยิ่งพยายามเกร็งนิ้วเพื่อเขียนเท่าไหร่ ยิ่งเกิดอาการแขนสั่นมากขึ้น จึงขอเรียนถามคุณว่า ตรงนี้ผมต้องได้ไปรับการรักษาหรือยารักษาอย่างไรบ้างครับขอบพระครับ
สวัสดีค่ะ หลังการเจาะเลือด ซึ่งอาจทำให้เกิดเป็นแผลเป็นรูเล็กๆนั้น อาจทำให้มีอาการปวดตึงบริเวณรอบๆได้อยู่ประมาณภายใน24 ชั่วโมงแรก หลังจากนั้นควรจะกลับมาเป็นปกติ ไม่ทำให้มีอาการเกร็งหรือสั่นผิดปกติดังนั้นหากผ่านมา1 สัปดาห์แล้ว ไม่ควรมีอาการผิดปกติใดๆจากการเจาะเลือดอีก อาการที่เกิดขึ้นอาจเกิดจากสาเหตุอื่นๆเช่นการมีกล้ามเนื้อหรือเส้นเอ็นบริเวณนิ้วมืออักเสบหรือตึงตัวจากการเกร็งผิดท่าอยู่นานๆ การมีมือสั่นอย่างไม่มีสาเหตุ มือสั่นจากการได้รับสารกระตุ้นระบบประสาท การมีไทรอยด์ทำงานมากผิดปกติ เป็นต้นหากมือสั่นมากจนรบกวนการใช้ชีวิตประจำวัน ทำให้ไม่สามารถเขียนหนังสือได้ตามปกตินั้น ควรไปพบแพทย์เพื่อตรวจเพิ่มเติมว่าน่าจะเป็นโรคในระบบใดและรักษาตามสาเหตุที่เกี่ยวข้องต่อไป